ਵਿਆਹ ਦੇ ਲੋਕਗੀਤ ਪੁਸਤਕ ਸਾਰੇ ਪੱਖਾਂ ਨੂੰ ਤਕਨੀਕੀ ਅਤੇ ਕਲਾਮਈ ਪੱਖ ਤੋ ਸਮਝਣ ਵਿੱਚ ਸਾਡੀ ਮਦਦ ਕਰਦੀ ਹੈ। ਲੇਖਕ ਨੇ ਇਹ ਪੁਸਤਕ ਨੂੰ ਚਾਰ ਭਾਗਾਂ ਵਿਚ ਵੰਡਿਆ ਹੈ। ਉਸ ਨੇ ਵਿਆਹ ਸਬੰਧੀ ਲੋਕਗੀਤਾਂ ਵਿਚਲੇ ਭਾਵਾਂ ਤੱਕ ਪਹੁੰਚਣ ਲਈ ਸਭਿਆਚਾਰ ਤੋਂ ਗੱਲ ਸ਼ੁਰੂ ਕੀਤੀ ਹੈ। ਸਭਿਆਚਾਰ ਦੇ ਕਲਾਤਮਕ ਪ੍ਰਗਟਾਅ ਸਾਧਨ ਲੋਕਧਾਰਾ ਵਿਚੋਂ ਲੋਕ ਸਾਹਿਤ ਦੀ ਪ੍ਕਿਰਤੀ ਵਾਚਦਿਆਂ ਲੋਕਗੀਤਾਂ ਦੀ ਸੰਚਾਰ ਦੇ ਪੱਖ ਤੋਂ ਵਰਗ ਵੰਡ ਕੀਤੀ ਹੈ। ਪਾਠਕਾਂ ਨੂੰ ਲੋਕਗੀਤਾਂ ਦੇ ਭਾਵੁਕ ਪੱਧਰ ਤੇ ਪਹੁੰਚਾਉਣ ਲਈ ਇਨ੍ਹਾਂ ਦੀ ਰੂਪ ਸੰਰਚਨਾ ਤੇ ਚਿੰਨ੍ਹ ਸੰਰਚਨਾ ਨੂੰ ਆਧਾਰ ਬਣਾਇਆ ਹੈ। ਇਸ ਪੁਸਤਕ ਵਿਚ ਪੰਜਾਬ ਦੇ ਵਿਆਹ ਆਹ ਸਬੰਧੀ ਵਰਿਆ ਪੁਰਾਣੇ ਲੋਕਗੀਤਾਂ ਦੇ ਵੇਰਵੇ ਅਤੇ ਸੰਦਰਭ ਮਿਲਦੇ ਹਨ ਅਤੇ ਹੋਦ ਵਿਚ ਆਏ ਨਵੇਂ ਲੋਕਗੀਤ ਵੀ ਮਿਲਦੇ ਹਨ।
ਮਨੁੱਖ ਦੀ ਸਮਾਜਿਕ ਹੋਂਦ ਕਰਕੇ ਸੱਭਿਆਚਾਰ ਇਕ ਅਜਿਹੀ ਪ੍ਰਾਪਤੀ ਹੈ ਜਿਹੜੀ ਕਿ ਉਸ ਨੂੰ ਪ੍ਕਿਰਤੀ ਦੇ ਬਾਕੀ ਜੀਵ ਜਗਤ ਨਾਲੋਂ ਵਖਰਿਆਉਦੀਂ ਹੈ। ਮਨੁੱਖ ਵਲੋਂ ਸਮਾਜਿਕ ਵਿਰਸੇ ਵਜੋਂ ਜੋ ਵੀ ਪ੍ਰਾਪਤ ਕੀਤਾ ਜਾਂਦਾ ਹੈ ਭਾਵੇਂ ਉਹ ਧਰਮ, ਸਾਹਿਤ, ਕੋਮਲ ਕਲਾ ਜਾਂ ਲੋਕਧਾਰਾਈ ਸੱਮਗਰੀ ਹੈ ਅਤੇ ਭਾਵੇਂ ਵਿਆਹ ਦੀ ਸੰਸਥਾ ਹੈ ਇਹ ਸਭ ਸਭਿਆਚਾਰ ਦੇ ਅੰਗ ਹਨ। 
ਲੋਕਧਾਰਾ ਵਿਚ ਕਿਸੇ ਸਮੂਹ ਦੇ ਲੋਕਾਂ ਦੇ ਸਾਂਝੇ ਤਜਰਬੇ ਉਨ੍ਹਾਂ ਦੀਆਂ ਵਿਅਕਤ, ਅਵਿਅਕਤ, ਧਾਰਮਿਕ, ਬੌਧਿਕ, ਨੈਤਿਕ ਅਤੇ ਸਮਾਜਿਕ ਭਾਵਨਾਵਾਂ ਅਾਦਿ ਮੌਖਿਕ ਰੂਪ ਵਿੱਚ ਸ਼ਾਮਲ ਹੁੰਦੀਆਂ ਹਨ। ਲੋਕ ਸੰਸਕ੍ਰਿਤੀ ਭਾਵਾਂ ਤੇ ਬੁਧੀ ਦੇ ਪੱਧਰ ਦੇ ਜਿਹੜਾ ਪ੍ਪੰਚ ਰਚਦੀ ਹੈ। ਉਹ ਲੋਕਧਾਰਾ ਦਾ ਭੌਤਿਕ ਸਰੂਪ ਕਹਾਉਦਾ ਹੈ।
ਲੋਕ ਮਾਨਸਿਕਤਾ ਦੀ ਸਮੱਗਰੀ ਜਿਵੇਂ ਲੋਕਬਾਣੀ,ਲੋਕ ਕਲਾ, ਪਦਾਰਥਕ ਵਸਤਾਂ, ਜਾਦੂ ਟੂਣੇ, ਸ਼ਗਨ, ਅਪਸ਼ਗਨ, ਵਿਸ਼ਵਾਸ, ਮਨੋਰੰਜਨ ਦੇ ਸਾਧਨ, ਲੋਕ ਕਿੱਥੇ ਤੇ ਰੀਤੀ ਰਿਵਾਜ ਲੋਕਧਾਰਾ ਦੇ ਖੇਤਰ ਵਿੱਚ ਆ ਜਾਂਦੇ ਹਨ। ਭਾਰਤੀ ਵਿਦਵਾਨਾਂ ਤੇ ਪੱਛਮੀ ਵਿਦਵਾਨਾਂ ਨੇ ਲੋਕਧਾਰਾਈ ਸੱਮਗਰੀ ਦਾ ਵਰਗੀਕਰਨ ਕਰਦੇ ਹੋਏ ਲੋਕ ਸਾਹਿਤ ਨੂੰ ਵਿਸ਼ੇਸ਼ ਸਥਾਨ ਉਪਰ ਰੱਖਿਆ ਹੈ।
ਲੋਕ ਸਾਹਿਤ ਆਦਿਮ ਯੁੱਗ ਤੋਂ ਚਲੇ ਆ ਰਹੇ ਮਨੁੱਖੀ ਜੀਵਨ ਦੀਆਂ ਆਦਿਮ ਪਰੰਪਰਾਵਾਂ ਅਤੇ ਉਨ੍ਹਾਂ ਦੇ ਅਵਸ਼ੇਸ਼ਾ ਨੂੰ ਆਪਣੇ ਵਿਚ ਸੰਜੋ ਕੇ ਰੱਖਦਾ ਹੈ। ਲੋਕ ਸਾਹਿਤ ਦਾ ਖੇਤਰ ਬਹੁਤ ਵਿਸ਼ਾਲ ਹੈ।ਲੋਕ ਸਾਹਿਤ ਪਦਾਰਥਕ ਹਾਲਤਾਂ ਵਿਚੋਂ ਉਪਜੀ ਸਾਂਝੀ ਪ੍ਰਤੀਕਿਰਿਆ ਅਤੇ ਹੁੰਗਾਰੇ ਦਾ ਕਲਾਮਈ ਭਾਸ਼ਾਈ ਪ੍ਗਟਾ ਮਾਧਿਅਮ ਹੈ।ਲੋਕ ਸਾਹਿਤ ਰਾਹੀ ਕਿਸੇ ਵਿਸ਼ੇਸ਼ ਸਭਿਆਚਾਰ ਦੇ ਲੋਕਾਂ ਦੀ ਮਾਨਸਿਕ ਦਸ਼ਾ ਤੇ ਦਿਸ਼ਾ ਨੂੰ ਸਮਝਿਆ ਜਾ ਸਕਦਾ ਹੈ।
ਦੰਦ ਕਥਾ, ਜਾਤਕ, ਕਥਾਵਾਂ ਆਦਿ। ਪਰੀ ਕਥਾ, ਪੇ੍ਤ ਕਥਾ, ਦੇਵ ਕਥਾ, ਬੈਤਾਲ ਪੈਚੀਸੀ ਆਦਿ। ਲੋਕ ਵਿਹਾਰਕ ਸਿਖਿਆਵਾਂ :-ਬਚਨ,ਸੁਖਨ, ਮਹਾਤਮ ਲੋਕ ਨਾਟਕ :-ਰਾਮ ਲੀਲਾ, ਨੋਟੰਕੀ, ਭੰਡ । ਲੋਕ ਪ੍ਮਾਣ : ਮੁਹਾਵਰੇ ਅਖਾਣ ਕਬਿੱਤ ਲੋਕਗੀਤ ਪ੍ਰਵਚਨ ਮੁੱਖ :ਬੋਲੀ, ਵਾਰ,ਕਲੀ,ਭੇਟਾ,ਟੱਪਾ,ਕੀਰਨਾ,ਅਲਾਹੁਣੀ,ਸਿਠਣੀ, ਹੇਅਰਾ, ਛੰਦ, ਪੱਤਲ ਆਦਿ। ਪਾਠ ਮੁੱਖ :ਵਾਰ, ਗਾਥਾ, ਸੁਹਾਗ,ਘੋੜੀ ਆਦਿ।
ਲੋਕਗੀਤ ਸਭਿਆਚਾਰ ਮਰਿਆਦਾ ਦਾ ਸਖਤੀ ਨਾਲ ਪਾਲਣ ਕਰਦੇ ਹੋਏ ਪਰੰਪਰਕ ਅੰਸ਼ਾ ਨੂੰ ਸਾਂਭੀ ਰੱਖਦੇ ਹਨ। ਇਸ ਦਾ ਆਧਾਰ ਮਨੋਵਿਗਿਆਨਕ ਹੁੰਦਾ ਹੈ।
ਲੋਕਗੀਤ ਦਾ ਪਵਚਨਮੁਖੀ ਰੂਪ ਲਚਕੀਲਾ ਹੁੰਦਾ ਹੈ। ਇਸ ਵਿਚ ਸਮੇਂ, ਸਥਿਤੀ, ਪ੍ਸੰਗ ਮੁਤਾਬਕ ਤਬਦੀਲੀ ਵਾਪਰਦੀ ਰਹਿੰਦੀ ਹੈ।ਲੋਕਗੀਤ ਦੇ ਪਾਠਮੁੁਖੀ ਰੂਪਾਂ ਦਾ ਪ੍ਰਬੰਧ ਕਠੋਰ ਹੁੰਦਾ ਹੈ ਇਸ ਵਿਚ ਇਤਿਹਾਸਕ ਗਾਥਾਵਾਂ ਅਤੇ ਵਾਰਾਂ ਆਉਦੀਆਂ ਹਨ।
ਲੋਕਗੀਤ ਮਨੁੱਖੀ ਵਤੀਰਿਆ ਦੀ ਤਸਵੀਰ ਪੇਸ਼ ਕਰਦੇ ਹਨ। ਵਿਸ਼ੇਸ਼ ਸਮਾਜਿਕ ਰਸਮ ਲਈ ਵਿਸ਼ੇਸ਼ ਲੋਕਗੀਤ ਚੁਣਿਆ ਜਾਂਦਾ ਹੈ। ਇਹ ਪ੍ਰਤਿਭਾਵਾਨ ਵਿਅਕਤੀਆਂ ਦੁਆਰਾ ਰਚੇ ਜਾਂਦੇ ਹਨ।
ਇੱਛਾ ਅਤੇ ਇੱਛਾ ਪੂਰਤੀ ਲੋਕਗੀਤ ਦੀ ਹੋਂਦ ਦਾ ਬੁਨਿਆਦੀ ਕਾਰਨ ਹੈ। ਲੋਕਗੀਤਾਂ ਵਿੱਚ ਦਹਰਾਉ ਵਿਧੀ ਰਾਹੀਂ ਭਾਵਾਂ ਨੂੰ ਪੇ੍ਰਿਆ ਤੇ ਪ੍ਚੰਡ ਕੀਤਾ ਜਾਂਦਾ ਹੈ। ਲੋਕਗੀਤ ਖਾਸ ਪਲਾਂ ਦਾ ਅੰਤਰਮੁਖੀ ਪ੍ਗਟਾਵਾ ਹੁੰਦੇ ਹਨ।
ਸਭਿਆਚਾਰ ਦੇ ਸੁਹਜ ਨੂੰ ਪ੍ਕਾਸ਼ਮਾਨ ਕਰਨ ਦਾ ਲੋਕਗੀਤ ਸਫਲ ਸੋ੍ਤ ਹਨ।ਲੋਕਗੀਤ ਸਭਿਆਚਾਰ ਅਨੁਭਵ ਦਾ ਜੀਵਿਤ ਮਾਨਵੀ ਹੁੰਗਾਰਾ ਹੁੰਦੇ ਹਨ।
ਜਾਣ- ਪਛਾਣ
ਪੰਜਾਬ ਦੇ ਵਿਆਹ ਸਮੇਂ ਦੇ ਲੋਕਗੀਤਾਂ ਵਿੱਚ ਭਾਵ -ਸੰਚਾਰ
ਵਿਆਹ ਦੇ ਲੋਕਗੀਤਾਂ ਦੀ ਰੂਪ -ਸੰਰਚਨਾ
ਲੋਕਗੀਤ :ਪਰਿਭਾਸ਼ਾ, ਵਰਗੀਕਰਨ ਅਤੇ ਸੱਭਿਆਚਾਰਕ ਪਰਿਪੇਖ